Directoratul Naţional de Securitate Cibernetică: Tentativă de fraudă prin folosirea imaginii McDonald's România / Oferta transmisă de atacatori promovează produse la preţ redus şi solicită completarea datelor cardului bancar – FOTO
Directoratul Naţional de Securitate Cibernetică (DNSC) avertizează, marţi, asupra unei tentative de fraudă prin folosirea imaginii McDonald's România. Oferta transmisă de atacatori promovează produse la preţ redus şi solicită completarea datelor cardului bancar, transmite News.ro.
"Tentativă de fraudă prin folosirea imaginii McDonald's România! Echipa DNSC vă recomandă să fiţi atenţi la campaniile promoţionale false şi să verificaţi întotdeauna că sunteţi pe un canal de comunicare oficial al companiei, înainte de a face click sau a furniza date cu caracter sensibil", avertizează, marţi, oficialii DNSC.
Potrivit acestora, printr-o simplă verificare a link-ului cu o soluţie de securitate disponibilă gratis online (virustotal.com, scamadviser.com), se poate observa ce se află de fapt în spatele mesajului/reclamei.
Reclama asupra căreia avertizează specialiştii promovează produse la preţ redus şi solicită completarea datelor cardului bancar.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank